ཝང་ཆི་ཧྲན་གྱིས་གསུངས་རྒྱུར།ཀྲུང་གོ་དང་ཨ་མེ་རི་ཁ་གཉིས་བར་འབྲེལ་བ་བཙུགས་པའི་ཚུན་ལ་དཀའ་སྡུག་གང་མང་དང་འཕྲད་མྱོང་ནའང་དུས་དང་རྣམ་པ་ཀུན་དུ་འཕེལ་རྒྱས་སུ་འགྲོ་བཞིན་ཡོད།འདྲ་མཉམ་གཉིས་ཕན་གྱི་ཉོ་ཚོང་འབྲེལ་བ་ནི་རྒྱལ་ཁབ་གཉིས་ཀྱི་འབྲེལ་བའི་ཕྱོགས་གཙོ་བོ་ཡིན་ལ་།དེའི་གཞི་རྩ་ནི་མཉམ་ལས་མཉམ་རྒྱལ་ཡོང་བར་བྱེད་རྒྱུ་དེ་ཡིན།ཉོ་ཚོང་འབྲེལ་བ་བཟང་བོ་ཞིག་འཛུགས་རྒྱུ་དེ་ཀྲུང་གོ་དང་ཨ་མེ་རི་ཁ་རྒྱལ་ཁབ་གཉིས་ཀྱི་མི་དམངས་ཀྱི་རྩ་བའི་ཁེ་ཕན་དང་མཐུན་པས།ཕྱོགས་གཉིས་ཀྱིས་ཕན་ཚུན་བར་གྱི་རྒྱུས་ལོན་ཇེ་དམ་དུ་གཏོང་བ་དང་།ཡིད་ཆེས་ཇེ་དྲག་ཏུ་བཏང་སྟེ།གྲོས་མོལ་གྱི་ཐབས་ལམ་བརྒྱུད་དེ་འགལ་བ་ཐག་གཅོད་བྱེད་དགོས།ཀྲུང་གོས་གོམ་གང་མདུན་སྤོས་སྒོས་བཅོས་སྒྱུར་ཟབ་སྤེལ་བྱེད་པ་དང་སྒོ་འབྱེད་རྒྱ་བསྐྱེད་དེ།ཉོ་ཚོང་དངུལ་གཏོང་ཁོར་ཡུག་རྒྱུན་ཆད་མེད་པར་ཇེ་ལེགས་སུ་གཏོང་རྒྱུ་ཡིན།ཀྲུང་གོ་དང་ཨ་མེ་རི་ཁའི་བཟོ་ཚོང་གཙོ་འཛིན་དང་རིག་མཛོད་ཆེད་མཁས་པས་ཐུན་མོང་གི་ལྟ་བ་གཅིག་ཏུ་བསྡུས་ནས།མཉམ་དུ་ཀྲུང་གོ་དང་ཨ་མེ་རི་ཁའི་དཔལ་འབྱོར་ཉོ་ཚོང་འབྲེལ་བ་བརྟན་འཇགས་དང་བདེ་བླག་སྒོས་འཕེལ་རྒྱས་སུ་གཏོང་བར་རེ་བ་བྱེད་ཀྱིན་ཡོད་ཟེར།